Here is a page extracted from Wikipedia that may contain CSS, HTML, and a lot of unformatted text.

Title: Resfriau común
Content: O resfriau común ye una malautía consistent en una afección catarral d'as vías respiratorias altas, de naturaleza virica, bacteriana u alerchica, favoreixita por efecto d'a fredor u d'a humidat. Afecta una u mas mucosas y se caracteriza mas que mas por a conchestión en o naso, o garganchón u o peito. Produce una hipertermia moderada, arizons y un malestar cheneral. En a mayor parti d'os casos l'achent patocheno ye un virus (rinovirus, mixovirus, adenovirus, virus sincicial respiratorio, picornavirus). Tamién recibe o nombre de rinitis aguda.

A sobén ye una malautía infecciosa viral leve d'o sistema respiratorio superior (naso y cuello). Os suyos sintomas, con mas detalle, son estarnugos, secreción nasal, goteyo u conchestión nasal –a sobén a la vegada u un en cada fuesa nasal–, picor, mal de cuello, tos, mal de cabeza y una sensación de malestar cheneral. Gosa durar de 3 a 10 días y ye una d'as malautías mas comuns.

O resfriau común perteneixe a las infeccions d'o tracto respiratorio superior. Ye diferent d'a gripe, una infección viral mas grieu d'o tracto respiratorio, con a que de vegatas se confunde, pero que amuestra sintomas adicionals: fiebre en augmento, tremblors y dolors musculars, tot y que muitas personas trafucan as dos malautías.

Referencias

Malautías viricas
Malautías de l'aparato respiratorio